Diari Oficial de la Generalitat Valenciana


Sumari del DOGV 5066, del 08-08-2005 (2005/8522)

Edicte sobre notificació del laude emés per la Junta Arbitral de Transportes de València a l'empresa Antenas Giro, SL. Expedient V-48/2005.
-------------------------------------------------------------------------------------------------------------------------------------------

### Dades del document

Número de DOGV
:   5066

Data del DOGV
:   08-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8522


Organisme emissor
:   Conselleria d'Infraestructures i Transport

Tipus de document
:   Edicte

Edicte sobre notificació del laude emés per la Junta Arbitral de Transportes de València a l'empresa Antenas Giro, SL. Expedient V-48/2005. [2005/X8522]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Antenas Giro, SL, que s'ha dictat laude en l'expedient referenciat i ja que no és possible la notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:
  
?Laude
  
Tribunal:
  
President: Ramón Escrig Moreno.
  
Vocals: Aurora Costa Vicente, Angel Grande Ballesteros, que excusa la seua assistència.
  
Secretària vocal suplent: Amparo Peris Catalá.
  
Parts:
  
Reclamant: Trans(x)tar, SL, representada per Alfonso García de la Puente.
  
Reclamat: Antenas Giro, SL, que no compareix a l'acte de vista. Citada en DOGV.
  
València, 6 de juliol de 2005 i a les 17.30 hores es constituïx la Junta Arbitral de Transports pels membres expressats al marge i amb l'assistència de les parts assenyalades per a resoldre l'expedient V-48/05 i es procedix a la realització de la vista oral respecte de la reclamació següent: impagament de ports. Inassistència del reclamat. Notificació i citació per publicació DOGV.
  
Iniciada la vista oral pel president es procedix a comprovar la identitat de la part compareixent i la qualitat amb què intervé. Es dóna compte que davant de la impossibilitat de citació i notificació realitzada a través de correus es va procedir a la publicació en el DOGV núm. 5031 de 20.06.05.
  
A continuació es concedix la paraula a la reclamant que s'afirma i ratifica en la seua demanda i es remet a les proves i documents aportats i que deixa basada en els següents
  
Antecedents de fet
  
Primer. Com a conseqüència de les relacions comercials existents entre les parts es van realitzar diversos servicis emmarcats dins de l'oferta de transport i distribució que, encara que no van arribar a firmar, es van atendre per acord verbal per compte de la reclamada i que van donar lloc a l'emissió de les seues factures corresponents. Estes factures són la V/2070 de data 31.12.04 de 97,01 €; la V-1675 de 31.10.04 de 409,52 € (397,59 € per fra. i 11,93 € per despeses de devolució pagaré) i pagaré amb venciment 10.03.05 de 886,64 € més despeses de devolució pagaré 18,01 €.
  
Arribat al seu venciment les respectives factures i ja que no ha sigut possible el cobrament, és pel que es reclama el deute pendent.
  
Acaba sol·licitant que amb el reconeixement previ del reconeixement del dret es condemne la reclamada al pagament dels ports realitzats i l'import de la qual ascendix a la suma total d'1.411,18 euros més interessos.
  
S'apliquen els següents:
  
Fonaments jurídics
  
I. La competència territorial de la Junta, de la qual res s'al·lega, ve determinada en els articles 6 i 7.2 del Reglament de la LOTT (RD 1.211/90).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.- No consta en l'expedient que s'haja fet cap manifestació en el sentit preceptuat.
  
III. Dels fets relatats i la documentació aportada es deduïx que efectivament el transport de les mercaderies que es referencien en la demanda va ser realitzat a bon fi, la qual cosa reconeix un dret de cobrament de la present reclamació a favor de la reclamant, fet que d'altra banda no ha sigut contravingut per la reclamada. L'Orde de 25 d'abril de 1997, del Ministeri de Foment, per la qual s'establixen les condicions generals de contractació dels transports de mercaderies per carretera, regula en l'annex B (respecte dels contractes de transport de càrrega fraccionada) l'obligació del pagament del preu del transport, la seua exigibilitat i modalitats, condicions d'altra banda d'acord amb l'article 374 del Codi de Comerç i concordants. D'acord amb les condicions anteriors, atés que ha quedat acreditada la prestació dels servicis de transport de la present controvèrsia, i d'acord amb l'article 217.3 de la Llei 1/2000, de 7 de gener, d'Enjudiciament Civil, ja que no s'ha acreditat per la part reclamada l'abonament d'allò que es deu, procedix estimar la reclamació plantejada per la representació de l'entitat demandant.
  
IV. Donada l'absència del vocal representant d'empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1.211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que ?la inassistència de qualsevol dels membres de la Junta, a excepció del president, no impedirà que es dicte el laude?.
  
V. Comprovats els aspectes manifestats per la reclamant per mitjà de la prova documental acompanyada a la demanda i no existint cap manifestació en contra de la demandada han d'estimar-se els fets i la quantitat reclamada.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:
  
Estimar la demanda interposada per Trans(X)tar, SL, representada per Alfonso Garcia de la Puente Molinero contra Antenas Giro, SL, ja que dels fets relatats, documents probatoris i declaracions efectuades s'establix que, realitzats els transports d'acord amb allò que s'ha contractat ha de ser-li abonat l'import resultant.
  
Per tot això Antenas Giro, SL, haurà d'abonar a Trans(X)tar, SL, la quantitat de mil quatre-cents onze euros amb díhuit cèntims (1.411,18 €), més els interessos que resulten en el moment de l'execució del laude comptadors a partir de la interposició de la demanda.
  
Este laude serà executiu si no es complix, en el termini de vint dies comptadors a partir de l'endemà de la recepció d'este.
  
Contra esta resolució, únicament es pot interposar acció d'anul·lació davant l'Audiència Provincial de València, que haurà de presentar-se en els dos mesos següents a la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant de la Junta Arbitral de Transports de València, en els deu dies següents a la seua notificació.
  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes?.
  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.